පාතාල අපරාධ සහ දූෂණ ශ්‍රී ලංකාවට පිළිලයක් බවට දැන් පත් වී තිබේ. විවිධ මත්ද්‍රව්‍ය මෙරටට ගෙන්වනු ලබන්නේ පාතාලය මගින් බවද හෙළි වී ඇත. මේ අයුරින් පාතාලය මගින් සිදු කරන දරුණු අපරාධ සහ විවිධ දූෂණ ක්‍රියා පිළිබඳව ආරක්ෂක අංශවල දැඩි අවධානය යොමුවී ඇත. පාතාල ක්‍රියාකාරකම් පිළිබඳව මාධ්‍ය අංශ මගින් ද දිනපතා අනාවරණය කරනු ලැබේ. පාතාල ලෝකයේ දූෂණ ක්‍රියා පිළිබඳව ප්‍රථම වරට ශ්‍රී ලංකාවෙන් අනාවරණය වූයේ 1962 වසරේදීය. පොලීසිය විසින් සොයා ගනු ලැබූ පාතාල ක්‍රියාවලට රටවල් කීපයක් සම්බන්ධ කර ගෙන තිබූ බැව් එහිදී අනාවරණය වී තිබිණි. එදා එම පාතාල ක්‍රියාවලට සම්බන්ධ වී ඇත්තේ අබිං, රත්‍රන්, මැණික් සහ මුදල් නෝට්ටු වැනි ජාවාරම්ය. අබිං මෙම පාතාල ජාවාරම්කාරයන්ගේ ක්‍රියාකාරකම්වල ප්‍රධාන අංගයක්ද විය.
පාතාල ක්‍රියාකාරකම් ගැන දිනපතා අනාවරණය කරන්නේ කවුරුන්ද?
මාධ්‍ය අංශ මගින්